BAGUIO CITY - MAISAGSAGANA ita ti kaso a panaglabsing iti probisyon ti RA 10591 wenno illegal possession of firearms kontra iti dua a sigud a miyembro ti militar ken tallo a dadduma pay a mapapati a miyembro ti gun running syndicate.
Daytoy ket kalpasan a nakemmeg daytoy iti maysa a checkpoint iti Mapaoay Community Police Assistance Center (COMPAC) sadiay barangay Ipil, Tabuk City, Kalinga.
Nakemmeg da Lorenzo Erezari Ambasing, 63-anyos, retired army, ken residente ti Camcamalog, Pinukpuk, Kalinga; Wilfredo Hidalgo Gonzalo ti Pinagan, Tabuk City; Reynaldo Aggustin Banggawan ti Asibanglan, Pinukpuk, Kalinga; Donald Longid Comafay ti Bacari, Paraceles, Mountain Province; ken ni Edwin Flora Bumatay ti Umingan, Pangasinan, a na-dismiss iti Philippine Army.
Nakumpiskar manipud kadagiti suspek ti maysa a Colt M16 rifle nga addaan iti magazine ken 32 a bala, cash a dumanon iti 40, 000 pisos, cellphones ken ti luganda a maysa a Toyota Tamaraw FX.
Iti agdama ket adda iti kustodiya ti Kalinga Provincial Police Office dagiti suspek ken dagiti nakumpiskar a banag a maaramat kas ebidensiya kontra kadagiti suspek.
ilo_Latn ilo_Latn ilo_Latn ilo_Latn ilo_Latn